Diari Oficial de la Generalitat Valenciana


Sumari del DOGV 127, del 27-10-1983 (1983/802460)

REIAL DECRET 2.620/1983, de 25 d'agost, de traspàs de funcions i serveis de l'Estat a la Comunitat Valenciana en matèries de fires internacionals i Cambres de Comerç, Industria i Navegació.
---------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1983/08/25/2620/dof/vci/html**

### Dades del document

Número de DOGV
:   127

Data del DOGV
:   27-10-1983

Secció del DOGV
:   DISPOSICIONS GENERALS

Número del document
:   1983/802460


Data del document
:   25-08-1983

Organisme emissor
:   Presidència del Govern

Tipus de document
:   Reial decret

Reial Decret 2620/1983, de 25 d'agost, de traspàs de funcions i serveis de l'Estat a la Comunitat Valenciana en matèries de fires internacionals i Cambres de Comerç, Indústria i Navegació.  
Els Reials Decrets 299/1979, de 26 de gener; 2.310/1982, de 24 de juliol, i 4.119/1982, de 29 de desembre, transferiren a la Comunitat Valenciana determinades funcions i serveis en matèries de fires interiors, intervenció de preus i de Comerç Interior i reforma d'estructures comercials i, també, els corresponents mitjans personals, materials i pressupostaris.   
D'altra banda, el Reial Decret 4.015/1982, de 29 de desembre, determirna les normes i el procediment a què s'han d'ajustar les transferències de funcions i serveis de l'Estat a la Generalitat Valenciana.   
D'acord amb el que disposa el Decret esmentat, que també regula el funcionament de la Comissió Mixta de Transferències prevista en la disposició transitòria quarta de l'Estatut d'Autonomia de la Comunitat Valenciana, aquesta Comissió, després de considerar la conveniència i la legalitat de complementar les transferències fins ara efectuades en matèria de comerç, adoptà en la reunió del dia 27 de juny de 1983 l?acord oportú, la virtualitat pràctica del qual exigeix l'aprovació pel Govern mitjançant Reial Decret.   
En atenció a aquests motius, en compliment del que disposa el número 2 de la disposició transitòria quarta de l?Estatut d'Autonomia de la Comunitat Valenciana, a proposta dels Ministres d'Economia i Hisenda i d'Administració Territorial, i prèvia deliberació del Consell de Ministres en la reunió del dia 24 d'agost de 1983,   
DECRETE:   
Article 1.r  
S'aprova l'acord de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana, de data 27 de juny de 1983, pel qual es transfereixen funcions de l'Estat en matèria de fires internacionals i Cambres de Comerç, Indústria i Navegació, a la Comunitat Valenciana i s'hi traspassen els mitjans pressupostaris corresponents, necessaris per a l'exercici d'aquelles.   
Article 2.n  
En conseqüència, queden transferides a la Comunitat Valenciana les funcions a què fa referència l'acord que s'inclou a l'annex I d'aquest Reial Decret i traspassats a aquesta els crèdits pressupostaris que figuren en les relacions adjuntes a l'acord de la Comissió Mixta, en els termes i les condicions que s'hi especifiquen.   
Article 3.r  
Els traspassos a què fa referència aquest Reial Decret tindran efectivitat a partir del dia assenyalat en l'acord de la Comissió Mixta esmentada, quedant convalidats a aquests efectes tots els actes administratius destinats al manteniment dels serveis en el mateix règim i nivell de funcionament que tenien en el moment de l'adopció de l'acord que es transcriu com a annex I d'aquest Reial Decret i que, si convenia, hagués dictat el Ministeri d'Economia i Hisenda fins la data de publicació d'aquest Reial Decret.   
Article 4.t   
Els crèdits pressupostaris que figuren detallats en les relacions 3.2 con a «baixes efectives» seran donats de baixa en els conceptes d'origen i transferits pel Ministeri d'Economia i Hisenda als conceptes habilitats en la secció 32, destinats a finançar els serveis assumits per les Comunitats Autònomes, una vegada que siguen tramesos al Departament esmentat, per part de l'Oficina Pressupostària del Ministeri d'Economia i Hisenda, els certificats de retenció de crèdit per donar compliment al que disposa la Llei de Pressupostos de l'Estat, vigent.   
Article 5.é  
Aquest Reial Decret entrarà en vigor el mateix dia de la publicació al «Boletín Oficial del Estado».   
Donat a Ciutat de Mallorca, el 25 d'agost de 1983.   
JOAN CARLES R.  
El Ministre de la Presidència,  
JAVIER MOSCOSO DEL PRADO Y MUÑOZ   
ANNEX I  
El Sr. Gonzalo Puebla de Diego i la Sra. Maria Blanca Blanquer i Prats, Secretaris de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana,   
CERTIFIQUEN:   
Que en la sessió plenària de la Comissió, celebrada el dia 27 de juny de 1983, fou adoptat acord sobre traspàs a la Comunitat Valenciana de les funcions i els serveis de l'Estat, en matèria de fires internacionals i Cambres de Comerç, Indústria i Navegació, en els termes que a continuació s'expressen:   
A) Reterència a normes constitucionals, estatutàries i legals en les quals s 'empara la transferència.   
La Constitució, en l'article 149.3, estableix que les Comunitats Autònomes podran assumir competències en matèries no atribuïdes expressament a l'Estat per aquesta, i en l'article 149.1. reserva a l?Estat la competència exclusiva sobre les bases i coordinació de la planificació general de l'activitat econòmica, el régim duaner i aranzelari i el comerç exterior. D'altra banda, l'Estatut d'Autonomia de la Comunitat Valenciana estableix, en els articles 33.5) i 32.9), que correspon a la Generalitat Valenciana l'execució de la legislació de l'Estat en matèria de fires internacionals i el desenvolupament legislatiu i l'execució en matèria de Cambres de Comerç, Indústria i Navegació, respectivament.   
Sobre les bases d'aquestes previsions constitucionals i estatutàries, és legalment possible que la Comunitat Valenciana tinga competències en les matèries de fires internacionals i Cambres de Comerç, Indústria i Navegació, per la qual cosa es procedeix ja a operar en aquest camp transferències de funcions i serveis d'aquestes característiques a aquella complementant així el procés ja iniciat.   
El Decret de 26 de maig de 1943, sobre celebració d'Exposicions i Fires de Mostres d'Espanya i a l'estranger, va atribuir al Ministeri d'Indústria i Comerç (avui d'Economia i Hisenda) funcions en matèria de fires internacionals.   
El Decret 1.291/1974, de 2 de maig, que aprovà el Reglament General de les Cambres de Comerç, Indústria i Navegació d'Espanya, en l'article 1.r, configura aquestes Cambres com a Corporacions de dret públic, dependents del Ministeri de Comerç (avui d'Economia i Hisenda).   
B) Funcions de l'Estat que assumeix la Comunitat Autònoma i identificació dels serveis que són traspassats .   
Són transferits a la Comunitat Valenciana, dins del seu àmbit territorial, en els termes d'aquest acord i dels Decrets i d'altres normes que el facen efectiu i es publiquen al «Boletín Oficial del Estado», les funcions següents que venia realitzant l'Estat:   
1. En materia de fires internacionals i a l'empar de l'article 33.5 de l?Estatut i 149.3 de la Constitució: l?execució de la legislació de l'Estat en matèria de fires internacionals que se celebren al seu territori.   
2. En matèria de Cambres de Comerç, Indústria i Navegació, i a l'empar de l'article 32.9 de l?Estatut i 149.3 de la Constitució, les competències del Ministeri d'Economia i Hisenda sobre les Cambres, previstes en la Llei de Bases de 29 de juny de 1911, i en eLDecret 1.291/1974, de 2 de maig, que aprovà el Reglament General, modificat pel Reial Decret 753/1978, de 27 de març, i d'altres normes que la completen i la desenvolupen. Tot açò sense perjudici del fet que les Cambres de la Comunitat Valenciana mantinguen la participació en el Consell Superior de Cambres, com a òrgan de relació de les Cambres de Comerç d'Espanya.   
C) Competencies, serveis i funcions que es reserva l'Administració de l'Estat.   
En conseqüència amb la relació de funcions i serveis traspassats, romandran en el Ministeri d'Economia i Hisenda i seguiran sent de la seua competència per a ser exercides per aquest, les funcions i activitats següents que té legalment atribuïdes i realitzen els serveis que s'hi esmenten:  
a) Les bases, la coordinacio i l'ordenació de l'activitat econòmica general i la política monetària de l'Estat.   
b) La política firal general de l'Estat i el repartiment de les ajudes i subvencions que s'acorden de les quantitats consignades en els Pressupostos Generals de l'Estat per a totes les fires i exposicions que se celebren al territori nacional.   
c) Les funcions que, en matèria de comerç exterior -reservada a l'Estat per l'article 149.1.10.ª de la Constitució-, corresponguen a les Cambres de Comerç, Indústria i Navegació, així com la legislació bàsica reguladora d'aquestes Corporacions de dret públic.   
d) Qualsevol altra que li corresponga d'acord amb la normativa vigent i que no siga inherent a les competències assumides per la Comunitat Autònoma, o que, sent-ho, no haja donat lloc al traspàs corresponent.   
D) Béns, drets i obligacions de l?Estat que s'hi traspassen.   
No n'hi ha.   
E) Personal adscrit als Serveis i les Institucions que s'hi traspassen.   
No n'hi ha.   
F) Llocs de treball vacants que hi són traspassats.   
No n'hi ha.   
G) Valoració definitiva de les càrregues financeres dels Serveis traspassats.   
G. l. El cast efectiu que, segons la liquidació del pressupost de despeses per a 1982, correspon als Serveis que es traspassen a la Comunitat, s'eleva amb caràcter definitiu a 235.900 pessetes, segons detall que figura en la relació número 3.1.   
G.2. Els recursos financers que són destinats a sufragar les despeses originades per l'exercici dels Serveis que es traspassen durant l'exercici de 1983, inclouran les dotacions següents:   
Assignacions pressupostàries per a cobertura del cast efectiu (n'apareix detall en la relació 3.2): 60.900 pessetes.   
G.3. El cast efectiu que figura detallat en els quadres de valoració 3.1 serà finançat en els exercicis futurs de la forma següent:   
G.3.1. Transitòriament, mentre no entre en vigor la corresponent Llei de participació en els Tributs de l'Estat, mitjançant la consolidació en la secció 32.ª dels Pressupostos Generals de l'Estat dels crèdits relatius als distints components del cast efectiu, pels imports que s'indiquen, susceptibles d'actualització pels mecanismes generals previstos en cada Llei Pressupostària.   
 Crèdits en   
 pessetes 1983   
 Costos bruts  
-------------------------------------------------------------------------------- ---------------------------------------  
Despeses de personal 176.960  
Despeses de funcionament 60.900  
-------------------------------------------------------------------------------- ---------------------------------------  
 Total 237.860  
G.3.2. Les possibles diferències que es produesquen durant el període transitori a què fa referencia l'apartat G.3.1. respecte del finançament dels serveis transferits, seran objecte de regularització al tancament de cada exercici econòmic mitjançant la presentació dels comptes i estats justificatius corresponents, davant una Comissió de liquidació, que serà constituïda en el Ministeri d'Economia i Hisenda.   
H) Documentació i expedientes dels serveis traspassats.  
El lliurament de la documentació i expedients dels serveis traspassats i la resolució d'aquells que es troben en tramitació serà realitzada d'acord amb el que preveu l'article 8.é del Reial Decret 4.015/1982, de 29 de desembre.   
1) Data d 'efectivitat de les transterències.   
Les transferències de funcions i els traspassos de mitjans objecte d'aquest acord tindran efectivitat a partir de l?1 de juliol de 1983.   
I perquè conste, lliurem aquesta certificació a Madrid, el 27 de juny de 1983.-Els Secretaris de la Comissió Mixta, Gonzalo Puebla de Diego i Maria Blanca Blanquer i Prats.  
Veure imatge


Còpia Permalink ELI